Az eGN-hez való csatlakozási szándékukat a szoftvercégeknek kell jelezniük

A Nébih tájékoztatja azokat a gazdálkodókat, akik az elektronikus gazdálkodási naplót piaci szoftverrel szeretnék vezetni, hogy a szoftverválasztás előtt mindenképpen informálódjanak arról, hogy a kinézett alkalmazás tud-e csatlakozni az eGN-hez. Fontos, hogy magát a szoftveres kapcsolat magvalósítását kizárólag az üzemeltető cégek kezdeményezhetik a hivatalnál.

Minden esetben a szoftvert üzemeltető cégnek kell a Nébih felé jeleznie azt a szándékot, hogy a rendszerébe feltöltött adatokat át szeretné tölteni a Nébih elektronikus gazdálkodási napló (eGN) adatbázisába. Ezt nagyságrendileg már húsz forgalmazó kérvényezte, és hét szoftver jutott el mostanra az éles üzemeléshez. A Nébih kiemelt célja, hogy folyamatosan bővüljön az eGN-nel közvetlen kapcsolatban álló alkalmazások köre, ezzel is támogatva a gazdálkodókat adminisztratív feladataik gördülékeny intézésében.

A kellemetlen helyzetek elkerülése érdekében azonban fontos a körültekintő választás! A hivatal kéri a gazdálkodókat, hogy piaci szoftver választása előtt minden esetben tájékozódjanak az érintett cégnél, hogy szoftverük kompatibilis-e a Nébih eGN adatbázisával.

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/8946/az-egn-hez-valo-csatlakozasi-szandekukat-a-szoftvercegeknek-kell-jelezniuk/